CELEX: 31982D0843
Language: el
Date: 1982-11-30 00:00:00
Title: 82/843/EOK: Απόφαση τής Επιτροπής τής 30ής Νοεμβρίου 1982 περί διαπιστώσεως ότι η εισαγωγή τής συσκευής μέ τήν ονομασία «Space Optics — Off-Axis Parabolas, model OAP 18-01-08» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου

Avis juridique important

|

31982D0843

82/843/EOK: Απόφαση τής Επιτροπής τής 30ής Νοεμβρίου 1982 περί διαπιστώσεως ότι η εισαγωγή τής συσκευής μέ τήν ονομασία «Space Optics — Off-Axis Parabolas, model OAP 18-01-08» δέν δύναται νά πραγματοποιηθεί ατελώς ως πρός τούς δασμούς τού Κοινού Δασμολογίου  

Επίσημη Εφημερίδα αριθ. L 356 της 17/12/1982 σ. 0046 - 0046

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 30ής Νοεμβρίου 1982  περί διαπιστώσεως ότι η εισαγωγή της συσκευής με την ονομασία «Space Optics - Off-Axis Parabolas, model OAP 18-01-08» δεν δύναται να πραγματοποιηθεί ατελώς ως προς τους δασμούς του Κοινού Δασμολογίου  (82/843/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1798/75 του Συμβουλίου της 10ης Ιουλίου 1975 περί της ατελούς, ως προς τους δασμούς του Κοινού Δασμολογίου, εισαγωγής αντικειμένων εκπαιδευτικού, επιστημονικού ή μορφωτικού χαρακτήρα (1), όπως τροποποιήθηκε τελευταία από τον κανονισμό (ΕΟΚ) αριθ. 608/82 (2),  τον κανονισμό (ΕΟΚ) αριθ. 2784/79 της Επιτροπής της 12ης Δεκεμβρίου 1979 περί καθορισμού των διατάξεων εφαρμογής του κανονισμού (ΕΟΚ) αριθ. 1798/75 (3), και ιδίως το άρθρο 7,  Εκτιμώντας:  ότι η γερμανική κυβέρνηση, με επιστολή της της 19ης Μαΐου 1982, ζήτησε από την Επιτροπή να κινήσει τη διαδικασία που προβλέπεται στο άρθρο 7 του κανονισμού (ΕΟΚ) αριθ. 2784/79, για να καθορισθεί αν η συσκευή με την ονομασία «Space Optics - Off-Axis Parabolas, model OAP 18-01-08», που παραγγέλθηκε στις 16 Οκτωβρίου 1980 και που προορίζεται να χρησιμοποιηθεί για την ανάπτυξη νέων διαδικασιών και τεχνικών ερεύνης στο διάστημα, που έχουν γήινες εφαρμογές, πρέπει να θεωρηθεί ή όχι ως επιστημονική καί, σε περίπτωση καταφατικής απαντήσεως, αν συσκευές με ισοδύναμη επιστημονική αξία κατασκευάζονται επί του παρόντος στην Κοινότητα·  ότι, σύμφωνα με τις διατάξεις του άρθρου 7 παράγραφος 5 του κανονισμού (ΕΟΚ) αριθ. 2784/79, ομάδα εμπειρογνωμόνων αποτελούμενη από εκπροσώπους όλων των Κρατών μελών συνήλθε στις 22 Οκτωβρίου 1982 στο πλαίσιο της Επιτροπής Δασμολογικών Ατελειών προς τον σκοπό της εξετάσεως της προκειμένης περιπτώσεως·  ότι από την εξέταση αυτή συνάγεται ότι η εν λόγω συσκευή δεν μπορεί να χαρακτηρισθεί ως όργανο ή συσκευή κατά την έννοια του άρθρου 3 παράγραφος 1 του κανονισμού (ΕΟΚ) αριθ. 1798/75 που προαναφέρεται, αλλά ότι πρόκειται στην πραγματικότητα για ένα εξάρτημα ενόςq συστήματος ολογραφίας· ότι αυτό πρέπει, λοιπόν, να θεωρηθεί ως «ειδικό εξάρτημα» κατά την έννοια του άρθρου 3 παράγραφος 2 υπό α του ιδίου κανονισμού· ότι στο εξής η δυνατότητα να δοθεί ατέλεια σ' αυτό το ειδικό εξάρτημα πρέπει να εκτιμηθεί σύμφωνα με τις διατάξεις του εν λόγω άρθρου 3 παράγραφος 2 υπό α·  ότι το υπό εξέταση ειδικό εξάρτημα δεν είναι προσαρμοσμένο σε ένα επιστημονικό όργανο που εισάγεται ατελώς ή πρόκειται να τύχει ατελείας· ότι, κατά συνέπεια, οι προϋποθέσεις για την παραχώρηση ατελείας δεν πληρούνται,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Η εισαγωγή της συσκευής με την ονομασία «Space Optics - Off-Axis Parabolas, model OAP 18-01-08» που αποτελεί το αντικείμενο της αιτήσεως της 19ης Μαΐου 1982 της γερμανικής κυβερνήσεως, δεν δύναται να πραγματοποιηθεί ατελώς, ως προς τους δασμούς του Κοινού Δασμολογίου.  Άρθρο 2  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 30 Νοεμβρίου 1982.  Για την 'Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 184 της 15. 7. 1975, σ. 1.  (2) ΕΕ αριθ. L 74 της 18. 3. 1982, σ. 4.  (3) ΕΕ αριθ. L 318 της 13. 12. 1979, σ. 32.